- 5.1.2. Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu i epirkumā.
- 5.1.3. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk - piegādātāju apvienība), piedāvājumā norāda personu, kura pārstāv piegādātāju apvienību i epirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta iepirkuma pieteikumu.
- 5.1.4. Ja līguma slēgšanas tiesības i epirkumā tiek piešķirtas piegādātāju apvienībai, pirms iepirkuma līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par iepirkuma līgumā noteikto darbu izpildi un pilnvara galvenajam dalībniekam pārstāvēt piegādātāju apvienību iepirkuma līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.
- 5.1.5. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
- 5.1.6. Pretendents spēj sniegt konkursa nolikumā noteiktos pakalpojumus par pasūtītāja bāzes cenām vai zemākām cenām visa līguma darbības laikā saskaņā ar piedāvājumu konkursam.
- 5.1.7. Pretendents spēj sniegt pakalpojumus pasūtītājam nepieciešamajā apjomā un konkursa nolikumā noteiktajā termiņā.
- 6. Prasības attiecībā uz pretendenta tehniskajām un profesionālajām spējām
- 6.1. Pretendentam ir jānodrošina izgatavoto tehnisko palīglīdzekļu pielāgošana, lietošanas apmācība un izsniegšana, kā arī garantijas apkalpošana Rīgā un vēl vismaz divās vietās, kādā no Latvijas reģioniem (Latgale, Kurzeme, Zemgale, Vidzeme), kas atrodas ne mazāk kā 80 - 100 km attālumā no Rīgas .
- 6.2. Pretendentam ir jānodrošina izgatavoto, pielāgoto un izsniegto tehnisko palīglīdzekļu garantijas apkalpošana.
- 6.3. Pretendentam piedāvājuma iesniegšanas brīdī un visā vispārīgās un pakaplojuma līguma darbības laikā ir jāatbilst ortopēdijas iestādes prasībām saskaņā ar MK noteikumiem Nr. 60 'Noteikumi par obligātajām prasībām ārstniecības istādēm un to struktūrvienībām';
- 6.4. Pretendentam piedāvājuma iesniegšanas brīdī un visā līguma darbības laikā ir jānodrošina pakalpojumu sniegšanai tādu sertificētu ārstniecības personu - ārstu rehabilitologu, iesaistīšanu, kuriem ir atbilstoša ārstniecības personas izglītība, kvalifikācija un pieredze.
- 6.5. Pretendentam ir jānodrošina iepirkuma nolikumā noteikto pakalpojumu sniegšanā tādu sertificētu ārstniecības personu piesaistīšanu personas funkcionālajā novērtēšanā, kurām ir atbilstoša ārstniecības personas izglītība, kvalifikācija un pieredze.
- 6.6. Pretendentam pakalpojumu sniegšanā ir jānodrošina tikai tādu medicīnisko tehnoloģiju un ierīču izmantošanu, kuras saskaņā ar normatīvajiem aktiem par ārstniecībā izmantojamo medicīnisko tehnoloģiju apstiprināšanu un jaunu medicīnisko tehnoloģiju ieviešanu ir novērtējusi un apstiprinājusi atbildīgā valsts institūcija.
- 6.7. Pretendenta personu apkalpošanas vietām ir jābūt aprīkotām ar interneta pieslēgumu un datoru, kuram ir instalēta interneta pārlūkprogramma Internet Explorer 9 vai jaunāka pārlūkprogrammas versija.